CELEX: 32006R0565
Language: bg
Date: 2006-04-06 00:00:00
Title: Регламент (EO) № 565/2006 на Комисията от 6 април 2006 година за налагане върху вносителите или производителите на някои приоритетни вещества изисквания за изпитвания и информация в съответствие с Регламент (ЕИО) № 793/93 относно оценката и контрола на рисковете от съществуващи веществаТекст от значение за ЕИП.

Важна правна забележка

|

32006R0565

Официален вестник n° L 099 , 07/04/2006 стр. 0003 - 0005 Официален вестник n° L 330 , 28/11/2006 стр. 0329 - 0331

		20060406Регламент (EO) № 565/2006 на Комисиятаот 6 април 2006 годиназа налагане върху вносителите или производителите на някои приоритетни вещества изисквания за изпитвания и информация в съответствие с Регламент (ЕИО) № 793/93 относно оценката и контрола на рисковете от съществуващи вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 793/93 на Съвета от 23 март 1993 г. относно оценката и контрола на рисковете от съществуващи вещества [1], и по-специално член 10, параграф 2 от него,като има предвид, че:(1) Докладчиците, назначени от държавите-членки в съответствие с член 10, параграф 1 от Регламент (ЕИО) № 793/93, са оценили информацията, представена от производителите и вносителите по отношение на някои приоритетни вещества. След консултации с тези производители и вносители докладчиците са определили, че по смисъла на оценката на риска е необходимо да се изиска тези производители и вносители да представят допълнителна информация и да проведат допълнителни изпитвания.(2) Информацията, необходима за оценката на въпросните вещества, не е налице от предишни производители или вносители. Производителите и вносителите са проверили, изпитванията върху животни да не бъдат заменени или ограничени чрез използването на други методи.(3) Следователно уместно е да се изиска от производителите и вносителите на някои приоритетни вещества да предоставят допълнителна информация и да проведат допълнителни изпитвания на тези вещества. Протоколите, предоставени на Комисията от докладчиците следва да бъдат използвани за извършването на тези изпитвания.(4) Разпоредбите на настоящия регламент са в съответствие със становището на Комитета, създаден по силата на член 15 от Регламент (ЕИО) № 793/93,ПРИЕ НАСТОЯЩИЯ РЕГЛАМЕНТ:Член 1Производителите и вносителите на някои от веществата, изброени в приложението, които са предоставили информация в съответствие с изискванията на членове 3, 4, 7 и 9 от Регламент (ЕИО) № 793/93, предоставят информацията и извършат изпитванията, посочени в приложението и да представят резултатите на съответните докладчици.Изпитванията се провеждат в съответствие с протоколите, специфицирани от докладчиците.Резултатите се представят в рамките на сроковете, установени в приложението.Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 6 април 2006 година.За КомисиятаStavros DimasЧлен на Комисията[1] ОВ L 84, 5.4.1993 г., стр. 1. Регламент, както е изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).--------------------------------------------------20060406ПРИЛОЖЕНИЕ№ | Einecs № | СAS № | Наименование на веществото | Докладчик | Изисквания за изпитвания/информация | Срокове от датата на влизане в сила на настоящия регламент |1 | 214-604-9 | 1163-19-5 | Бис(пентабромфенил)етер [1] | Обединено кралство/Франция | Изследване за развойна невротоксичност при плъхове или мишки | 24 месеца |Подходяща човешка биомониторингова програма, включваща майчиното мляко и кръвта, както и необходимостта от анализ на тенденцията в продължение на определен период от време | Годишно докладване в продължение на период от 10 години |Екологична мониторингова програма, включваща птици, канална вода, седимент и въздух с оглед установяване на времевите тенденции за веществото и неговата по-голяма токсичност и продуктите на биоакумулативна деградация в продължение на период от 10 години | Годишни доклади в продължение на период от 10 години |2 | 237-158-7 | 13674-84-5 | Трис(2-хлор-1-метилетил)фосфат [2] | Обединено кралство/Ирландия | Данни за изпусканията и моделите на употреба на определени етапи от жизнения цикъл | 3 месеца |3 | 237-159-2 | 13674-87-8 | Трис(2-хлор-1-(хлорметил)етил)фосфат [2] | Обединено кралство/Ирландия | Данни за изпусканията и моделите на употреба на определени етапи от жизнения цикъл | 3 месеца |Тест седимент-вода за Chironomid токсичност чрез използване на прецедена утайка (ОИСР 218) | 6 месеца |Тест седимент-вода за Lumbriculus токсичност чрез използване на прецедена утайка | 6 месеца |Тест седимент-вода за Hyallela токсичност чрез използване на прецедена утайка (ОИСР 218) | 6 месеца |4 | 253-760-2 | 38051-10-4 | 2,2 Бис(хлорметил)триметилен бис (бис(2-хлоретил) фосфат [2] | Обединено кралство/Ирландия | Данни за пусканията и моделите на употреба на определени етапи от жизнения цикъл | 3 месеца |5 | 231-111-4 232-104-9 222-068-2 231-743-0 236-068-5 | 7440-02-0 7786-81-4 3333-67-3 7718-54-9 13138-45-9 | Никел [3] Никелов сулфат [3] Никелов карбонат [2] Никелов дихлорид [2] Никелов динитрат [2] | Дания | Информация за екотоксичност и бионаличност на никел в лабораторни изследвания | 3 месеца |Информация за екотоксичност, трансформация и бионаличност от полеви изследвания | 6 месеца |Информация за токсичност на никел в различни типове почва | 6 месеца |Разработване и валидиране на хронологичен биотичен Лиганд модел за дъгова пъстърва | 3 месеца |Разработване и валидиране на хронологичен биотичен Лиганд модел за морски водорасли и безгръбначни | 3 месеца |Информация за експозиция, която позволява да се определи ПООлокално и ПООрегионално | 6 месеца |Мониторингови данни за eвропейски повърхностни води | 6 месеца |232-104-9 | 7786-81-4 | Никелов сулфат [3] | Двугодишно орално изследване за канцерогенност с никелов сулфат при плъхове (ОИСР 451 — В 32) | 30 месеца |231-111-4 | 7440-02-0 | Никел [3] | Двугодишно инхалаторно изследване за канцерогенност с елемент на никелов сулфат при плъхове (ОИСР 451-В 32) | 30 месеца |6 | 221-221-0 | 3033-77-0 | 2,3-Епоксипропилтриметил яманиев хлорид [3] | Финландия | Симулационен тест за аеробно третиране на отпадните води, активирани утаечни единици (ОИСР 303А) | 6 месеца |Информация за екологична експозиция | 3 месеца |7 | 222-048-3 | 3327-22-8 | (3-Хлор-2-хидропропил) триметил амониев хлорид [3] | Финландия | Симулационен тест за аеробно третиране на канализация, активирани утаечни единици (ОИСР 303А) | 6 месеца |Информация за екологична експозиция | 3 месеца |8 | 202-453-1 | 95-80-7 | 4-Метил-м-фениленидиамин [1] | Германия | Тест седимент-вода за Lumbriculus токсичност чрез използване на прецедена утайка | 6 месеца |[1] Вещество, вписано в списъка от приложението към Регламент (ЕО) № 1179/94 на Комисията (ОВ L 131, 26.5.1994 г., стр. 3; приоритетен списък № 1).[2] Вещество, вписано в списъка от приложението към Регламент (ЕО) № 2364/2000 на Комисията (ОВ L 273, 23.10.2000 г., стр. 5; приоритетен списък № 4).[3] Вещество, вписано в списъка от приложението към Регламент (ЕО) № 143/97 на Комисията (ОВ L 25, 27.1.1997 г., стр. 13; приоритетен списък № 3).--------------------------------------------------